২০১১ সালে পিন্টোর চারটি চলচ্চিত্র মুক্তি পেয়েছিল। প্রথমটি বৈজ্ঞানিক কল্পকাহিনি নির্ভর চলচ্চিত্র "রাইজ অব দা প্ল্যানেট অব দা এইপ্‌স", যেটি "প্ল্যানেট অব দা এইপ্‌স" ধারাবহিিকের একটি রিবুট। চলচ্চিত্রে তিনি ক্যারোলিন অরণাহ নামে একজন প্রাইমাটোলজিস্টের চরিত্রে অভিনয় করেছিলেন, যিনি জেমস ফ্রাঙ্কো অভিনীত মূল চরিত্রের প্রেমে পড়েন। এই চরিত্রের জন্য প্রস্তুতি নিতে তিনি ব্রিটিশ নৃবিজ্ঞানী জেন গুডালের কর্মজীবন নিয়ে গবেষণা করেছিলেন। চলচ্চিত্রটি বিশ্বব্যাপী সর্বমোট মিলিয়ন ডলারে আয় করেছে; এটি ছিল তার সর্বোচ্চ-উপার্জনকারী চলচ্চিত্র। পিন্টোর চরিত্রটি অত্যন্ত দ্বিমাত্রিক হিসেবে সমালোচনা পেয়েছিল: "দ্য ইনডিপেন্ডেন্টের" অ্যান্থনি কুইন একে "ব্যর্থতা" বলে উল্লেখ করেছিলেন, এবং "দ্য হলিউড রিপোর্টারের" টড ম্যাকার্থি চরিত্রটিকে "বছরের পর বছর পর্দায় দেখা বিরক্তিকরভাবে সাজসজ্জিত প্রেমিকা হিসেবে বর্ণনা করেছিলেন। সে বছর পর্দার পিন্টোর দ্বিতীয় উপস্থিতি ছিল মাইকেল উইন্টারবটমের "তৃষ্ণা" চলচ্চিত্রে নাম ভূমিকায়। টমাস হার্ডির উপন্যাস "টেস অব ডি'আরবারভিলিস" অবলম্বনে নির্মিত এই চলচ্চিত্রে পিন্টো এক কিশোর রাজস্থানী কৃষিজীবীর ভূমিকায় অবতীর্ণ হয়েছিলেন, যিনি রিজ আহমেদ অভিনীত একজন ব্রিটিশ বংশোদ্ভূত ভারতীয় হোটেলকর্মীর জন্য কাজ করতে তার পরিবার ছেড়ে চলে গিয়েছিলেন।. চলচ্চিটি ২০১১ সালের টরন্টো আন্তর্জাতিক চলচ্চিত্র উৎসবে প্রিমিয়ার হয়েছিল এবং সমালোচকদের কাছ থেকে মিশ্র প্রতিক্রিয়া অর্জন করেছিল। "ইন্ডিয়া টুডে" 'র নিশাত বারী পিন্টোর ভূমিকাকে সেই মুহুর্তে তার "সবচেয়ে উল্লেখযোগ্য" বলে অভিহিত করেছিলেন। "দ্য গার্ডিয়ানের" ফিলিপ ফ্রেঞ্চ বলেছিলেন যে, পিন্টো প্রধান চরিত্রে "মনমুগ্ধ করেছেন", যেখোনে "শিকাগো সান-টাইমসের" রজার ইবার্ট তার অভিনয়কে "ছোঁয়াচে সুন্দর" বলে মন্তব্য করেছেন। অন্যদিকে, দ্য নিউ ইয়র্ক টাইমসের মনোহলা দারগিস লিখেছেন যে, পিন্টো "[চলচ্চিত্রের] অন্যতম প্রণয়োদ্দীপক আকর্ষণ, তবে তিনি এবং তার পরিচালক তৃষ্ণাকে স্পন্দন যোগাতে সক্ষম হননি"।

২০১১ সালের তৃতীয় চলচ্চিত্রের ভূমিকা হিসাবে পিন্টো রাজকন্যা লায়লা চরিত্রে অভিনয় করছিলেন স্বল্পমাত্রায় স্বীকৃত স্বাধীন চলচ্চিত্র "ডে অব দা ফ্যালকন"-এ, যেটি ১৯৩০-এর দশকের মধ্য প্রাচ্যের পটভূমিতে নির্মিত, যেখানে তিনি অ্যান্টোনিও ব্যান্ডেরাস, মার্ক স্ট্রং এবং লিয়া কেবেডির পাশাপাশি অভিনয় করেছিলেন। সামগ্রিক নেতিবাচক পর্যালোচনা সত্ত্বেও, "দ্য নিউইয়র্ক টাইমসের" অ্যান্ডি ওয়েবস্টার পিন্টো এবং কেবেডিকে "প্রণচঞ্চল" হিসাবে বর্ণনা করেছেন এবং তাদের "স্বচ্ছল পুরুষ-অধ্যুষিত প্রতিবেশের মধ্যে স্বাধীন উপস্থিতি"র প্রশংসা করেছেন। সে বছর পর্দার তার চূড়ান্ত উপস্থিতি ছিল ফ্যান্টাসি-অ্যাকশন "ইমর্টাল্‌স" চলচ্চিত্র, যেখানে তিনি ওরাকল ধর্মযাজিকা ফাইদ্রা চরিত্রে অভিনয় করেছিলেন। সমালোচকদের মিশ্র-থেকে-ইতিবাচক পর্যালোচনা পাওয়া সত্ত্বেও, চলচ্চিত্রটি বিশ্বব্যাপী আয় করেছিল। "দ্য হলিউড রিপোর্টারে" লেখার ক্ষেত্রে টুড ম্যাকার্থি মন্তব্য করেছিলেন যে, ফাইদ্রা চরিত্রটি পিন্টোর মাধ্যমে "উপযুক্তভাবে মূর্ত" হয়েছিল।

২০১১ সালের পরে, পরবর্তী দুই বছরে পিন্টোর কোনও নতুন চলচ্চিত্র মুক্তি পায়নি। ২০১৩ সালে, তিনি ব্রুনো মার্সের একক "গরিলা" গানের সঙ্গীত ভিডিওতে উপস্থিত হয়েছিলেন। ভিডিওতে উপস্থিত হওয়ায় ভারতীয় গণমাধ্যমগুলি তার সমালোচনা করেছিল; "দ্য টাইমস অব ইন্ডিয়া" এবং "হিন্দুস্তান টাইমস" এটিকে "নোংরা নাচের" চেয়ে সামান্য কিছু বলে উড়িয়ে দিয়েছেন। একই বছরে, পিন্টো "গার্ল রাইজিং" প্রমাণ্যচিত্রের অন্যতম বর্ণনাকারী হিসাবে উপস্থিত হয়েছিলেন, যেটি একই নামের প্রচারণার অংশ হিসাবে নির্মিত যা বিশ্বজুড়ে মেয়েদের লেখাপড়ায় প্রবেশের প্রচারণা চালায়।

দুই বছর পর পিন্টোর প্রথম উপস্থিতি ছিল "ডেজার্ট ড্যান্সার" (২০১৪) জীবনীমূলক-নাট্য চলচ্চিত্রে, যা ইরানি নৃত্যপরিচালক আফশিন গাফেরিয়ানের জীবন নিয়ে নির্মিত। তিনি এই চলচ্চিত্রে হেরোইন-আসক্ত এলাহে চরিত্রে অভিনয় করেছিলেন, যিনি রিচ রিচি অভিনীত প্রধান চরিত্রের প্রেমের আগ্রহ। এই ভূমিকায় অভিনয়ের জন্য তাকে ১৪ সপ্তাহব্যপী আট ঘন্টা মহড়া নিয়ে নৃত্য অনুশীলন করতে হয়েছিল। এছাড়াও তিনি তার ভূমিকার জন্য প্রস্তুতি নিতে মার্কিন যুক্তরাষ্ট্রের পুনর্বাসন কেন্দ্রগুলিতে কয়েকটি অধিবেশনে অংশ নিয়েছিলেন। এটি বেশিরভাগ নেতিবাচক পর্যালোচনা পেয়েছিল, যদিও "দ্য নিউইয়র্ক টাইমসের" অ্যান্ডি ওয়েবস্টার উল্লেখ করেছেন যে "পিন্টো এমনকি একটি অপ্রকাশিত এবং স্বল্পলিপিযুক্ত ভূমিকা নিয়েও মনমুগ্ধ করছে"।

২০১৫ সালের পিন্টোর প্রথম অভিনীত চলচ্চিত্রটি ছিল টেরেন্স ম্যালিকের "নাইট অব কাপস", এটি একটি পরীক্ষামূলক চলচ্চিত্র যেখানে ক্রিশ্চিয়ান বেল, কেট ব্লানচেট, ন্যাটালি পোর্টম্যান, এবং আন্তোনিও বান্দেরাস অভিনয় করেছিলেন। তিনি হেলেনের ভূমিকায় অভিনয় করেছিলেন, যিনি এমন একজন মডেল যার সাথে বেল একটি "অমানবিক" কাজ শুরু করেছিলেন। কোনও স্ক্রিপ্ট ছাড়াই অভিনয়ের বিষয়ে তিনি বলেছিলেন: "প্রথম দিন এটি অবশ্যই কিছুটা নার্ভ-র‌্যাকিং ছিল, কারণ আপনি কোথায় যাচ্ছেন তা আপনি জানেন না তবে একবার যদি আপনি এটি বুঝতে পারেন তা আসলে কোনও ব্যাপার নয়। এটা আসলে খুব স্বস্তিকর। এটি মজার এবং মুক্তিদায়ক। এটি এমন একটি অভিজ্ঞতা যা আমি পুরোপুরি আলিঙ্গন করি।" ৬৫তম বার্লিন আন্তর্জাতিক চলচ্চিত্র উৎসবের প্রতিযোগিতা বিভাগে চলচ্চিত্রটির আনুষ্ঠানিক প্রদর্শনির পর, চলচ্চিত্রটি সমালোচকদের কাছ থেকে মিশ্র পর্যালোচনা পেয়েছিল। চলচ্চিত্রটি ২০১৬ সালের মার্চে মার্কিন যুক্তরাষ্ট্রে মুক্তি পেয়েছিল। ২০১৫ সালের "ইউনিটি" ১০০ জন বর্ণনাকারীর মধ্যে অন্যতম ছিলেন, এটি এমন একটি প্রামাণ্যচিত্রের যা পৃথিবীর প্রজাতির মধ্যে সম্পর্কের অন্বেষণ করে। সে বছর তার তৃতীয় মুক্তিপ্রাপ্ত চলচ্চিত্র ছিল কলম্বিয় অ্যাকশনধর্মী "ব্লান্ট ফোর্স ট্রমা", যেখানে তিনি তার ভাইয়ের খুনির সন্ধানের জন্য একজন মহিলা চরিত্রে রায়ান কোয়ান্টেন এবং মিকি রুর্কের বিপরীতে অভিনয় করেছিলেন। "দ্য হলিউড রিপোর্টার" জন ডিফোর্স চলচ্চিত্রটির সমালোচনা করে বলেছিলেন যে, এটি "দর্শকদের চেয়ে যত বেশি গুরুত্বের সাথে নিজেকে নিয়েছে।"

২০১৬ সালে তিনি পরপর দুটি স্বল্পদৈর্ঘ্য চলচ্চিত্রে অভিনয় করেছিলেন, প্রথমটি ড্যানিয়েল মালাকাই ক্যাবেরার "টু বেলমেন টু" এবং দ্বিতীয়টি ডেভিড ও রাসেলের "পাস্ট ফযোয়ার্ড"। ২০১৭ সালে ভয়েসওভারের কাজ করেন স্যাম কোগি হালে পরিচালিত "ইয়ামসং: মার্চ অব দা হলোস" অ্যানিমেশন চলচ্চিত্রে। 

২০১৮ সালে তার প্রথম মুক্তিপ্রাপ্ত চলচ্চিত্র তাবরেজ নূরানীর "লাভ সোনিয়া", যেখানে পিন্টো মানবপাচারের নির্মম কাহিনিতে একজন মরিয়া যৌনকর্মীর ভূমিকায় অভিনয় করেছেন। একই বছর "দ্য গার্ডিয়ানের" সাথে এক সাক্ষাৎকারে জানান যে তিনি আর উডি অ্যালেনের সঙ্গে কাজ করবেন না; যিযনি এর পূর্বে তার দত্তক কন্যা ডিলান ফারোর সঙ্গে যৌন নির্যাতনের অভিযোগে অভিযুক্ত হয়েছিলেন।

ব্যক্তিগত জীবন
সূচনা ও সাফল্যলাভ (২০০৮–১০)
২০১১–বর্তমান
গণমাধ্যম ভাবমূর্তি